Επιτάφια επιγράμματα του Γρηγορίου Ναζιανζηνού, του Θεολόγου:
Creators: name: Βαρδάκας, Παναγιώτης Θεοδώρου
Publisher: name: Aristotle University of Thessaloniki
Year: 2012
Subjects: Γρηγόριος Ναζιανζηνός
Επιτάφια Επιγράμματα
Παλατινή Ανθολογία
Epigrams-Funerary Epigrams
Gregory of Nazianzus
Palatine Anthology

description: Ο Άγιος Γρηγόριος Ναζιανζηνός (~330-390 μ.Χ) υπήρξε πυλώνας της ορθόδοξης χριστιανικής πίστης και χάρη στο συγγραφικό του έργο έλαβε το προσωνύμιο «Θεολόγος». Ωστόσο, η ευρύτατη μόρφωσή του και η μεγάλη κλασική του παιδεία, του επέτρεψαν να κινηθεί με άνεση σε διάφορα λογοτεχνικά είδη. Διακρίθηκε τόσο στον πεζό, όσο και στον ποιητικό λόγο. Το όγδοο βιβλίο της Παλατινής Ανθολογίας (Π.Α) περιλαμβάνει 254 επιγράμματα του Γρηγορίου, ποικίλου περιεχομένου και σύνθεσης. Η παρούσα εργασία προσφέρει μιαν παρουσίαση των Επιταφίων Επιγραμμάτων του Γρηγορίου, με αρχαίο κείμενο, κριτικό και φιλολογικό υπόμνημα, μετάφραση και σχολιασμό, κατά θεματική σειρά και ιεράρχηση. Περιλαμβάνει εκατόν πενήντα τρία (153) Επιγράμματα που απευθύνονται, ως επί το πλείστον, σε συγγενικά πρόσωπα (οικογένεια) ή πρόσωπα του στενού κοινωνικού του κύκλου (φίλοι, δάσκαλοι, γνωστοί). Ως βάση του αρχαίου κειμένου επελέγησαν οι στερεότυπες εκδόσεις της Bude (P.Walz), της LOEB (W.R. Paton) και της Teubner (H.Beckby) καθώς και οι εκδόσεις των Muratori και P.Migne (PG 38). Καθένα από τα Επιγράμματα σχολιάζεται από γλωσσικής, πραγματολογικής και υφολογικής πλευράς στο τρίτο μέρος της εργασίας. Αποφεύγεται ο κατά λέξη σχολιασμός, κυρίως για την οικονομία της εργασίας, και δίνεται ιδιαίτερη έμφαση στα σημεία εκείνα που καταδεικνύουν τον τρόπο πρόσληψης της λογοτεχνικής παράδοσης από τον Γρηγόριο. Ο πίνακας λέξεων και ονομάτων που ακολουθεί στο τέλος (indices), βοηθά τον αναγνώστη σε μια ενδεχομένως, πιο στοχευμένη επισκόπηση του εκτενούς κειμένου. Στο εισαγωγικό μέρος παρουσιάζονται συνοπτικά ο βίος και τα έργα του Γρηγορίου, και εξετάζεται η παρουσία του ως συνεχιστή ενός παλαιού και ήδη διαμορφωμένου λογοτεχνικού είδους, όπως το Επίγραμμα, για το οποίο παρατίθεται μια μικρή διαχρονική επισκόπηση. Ένας γνήσιος χριστιανικός συγγραφέας/ ποιητής αναλαμβάνει να περάσει τα συναισθήματά του, τα προσωπικά του βιώματα και τις πνευματικές και θεολογικές πεποιθήσεις του, μέσα από ένα εντελώς ιδιαίτερο λογοτεχνικό είδος. Με τη σφραγίδα του Γρηγορίου, τα Επιτάφια Επιγράμματα του ογδόου βιβλίου της Π.Α αποκτούν ξεχωριστή αξία στην ιστορία της αρχαίας ελληνικής λογοτεχνίας.
description: St Gregory of Nazianzus (AD ~330-390) was a pillar of the Orthodox Christian faith and grace in his literary work, received the nickname "Theologian." However, his extensive education and his great classical erudition, enabled him to move comfortably in various literary genres. He was excelled both in prose and in poetry. The eighth book in the Palatine Anthology (A.P.) includes 254 epigrams of Gregory with varied content and composition. This thesis offers a presentation of Funerary Epigrams of Gregory, with ancient text, ‘apparatus criticus’ and ‘philologicus’, translation and commentary in thematic order and hierarchy. It includes one hundred fifty-three (153) epigrams directed, mostly to relatives (family) or people of his close social circle, generally (friends, teachers, acquaintances). The basis of the ancient text, were the stereotyped versions of Bude (P.Walz), of LOEB (WR Paton) and Tusculum (H.Beckby) and versions of Muratori and P.Migne (PG 38) as well. Each Epigram is commented linguistically, stylistically, and literary in the third part of this thesis. The verbatim commentary is avoided, especially for practical reasons, with a particular emphasis on those points that show how the literary tradition is used by Gregory. The indexes (indices) of words and names that follow in the end, help the reader to, a possibly more focused overview of the extensive text. In introduction, are presented the life and works of Gregory, and is examined also the presence of a successor of an old and already formed literary genre, as the Epigram, for which is given a small longitudinal overview. A genuine Christian writer / poet undertakes to pass his feelings, his personal experiences and spiritual and theological beliefs as well, through a very particular and specific literary genre. With the stamp of Gregory, the Funerary Epigrams of the eighth book of A.P acquire special value for the history of ancient Greek literature.